הפשיטה על מפרץ סודה

הפשיטה על מפרץ סודה הייתה תקיפה של סירות נפץ מהצי המלכותי האיטלקי על כלי שיט של הצי המלכותי הבריטי, במפרץ סודה כרתים, בשעות הראשונות של 26 במרץ 1941. סירות הנפץ שוגרו על ידי המשחתות "פרנצ'סקו קריספי" ו"קווינטינו סלה" בקרבת הכניסה למפרץ. לאחר חדירת מצופי החסימה, תקפו סירות הנפץ את הסיירת הכבדה "אה"מ יורק", את המכלית הנורווגית "פריקלס" וכלי שיט נוספים. כלי השיט הוטבעו במים רדודים על ידי מטעני הנפץ ולבסוף אבדו.
==רקע==
סודה הוא נמל מוגן באופן טבעי בחוף הצפון מערבי של האי. הוא נבחר כמטרה על ידי השייטת העשירית מספר חודשים קודם לכן בגלל הפעילות הימית הכמעט רציפה של בעלות הברית שם.<ref name=Borg>, עמוד 77</ref> סיור אוויר איטלקי הבחין במספר אוניות מלחמה וספינות עזר עוגנות במפרץ סודה, כרתים.<ref name="Green" />

ב-25 במרץ 1941 יצאו המשחתות האיטלקיות פרנצ'סקו קריספי וקווינטינו סלה מהאי לרוס בים האגאי בלילה, כל אחת נושאת שלושה סירות לחימה של השייטת העשירית שזכו לכינוי באיטלקית "ברצ'ינו" - סירה קטנה. כל "סירה קטנה" נשאה 300 ק"ג מטען נפץ בחרטומה.<ref>סדקוביץ', עמוד 25</ref> סירות הנפץ צוידו במיוחד כדי לפלס את דרכם דרך מכשולים כגון רשתות נגד טורפדו. הנהג היה מנתב את כלי השיט במסלול התנגשות לספינת המטרה, והיה עליו לקפוץ מסירתו לפני פגיעה ופיצוץ ראש נפץ.<ref name= Green>Greene & Massignani, page 141</ref>

==המתקפה==
בשעה 23:30 שוגרו סירות הנפץ על ידי המשחתות במרחק 10 מיל ימי ממפרץ סודה. לאחר שנכנסו למפרץ, זיהו הסירות, בפיקודו של סרן לואיגי פאג'יוני, את מטרותיהן: הסיירת הכבדה "אה"מ יורק", מכלית גדולה "פריקלס" הנורווגית של 8300 טון, מכלית נוספת וספינת משא.<ref name=Green/>
בשעה 4:46, פגעו שתי סירות נפץ במרכז "אה"מ יורק", והציפו את הדוודים והמחסנים האחוריים שלה. הסיירת הונחתה לחוף על ידי הצוות שלה כדי להימנע מהתהפכות. שני ימאים בריטים נהרגו מהפיצוצים. המכלית "פריקלס" ניזוקה קשות ושקעה לקרקעית. המכלית השנייה וספינת המשא הוטבעו, על פי מקורות איטלקיים.<ref>Borghese, עמ' 81-82</ref> על פי דיווחים בריטיים, החטיאה אחת מסירות הנפץ את המטרות המיועדות ונתקעה על החוף.<ref>בורגזה, עמוד 80</ref> התותחים נגד מטוסים של הבסיס פתחו באש באופן אקראי, מתוך מחשבה שהבסיס נמצא תחת מתקפה אווירית.<ref>בורגזה, עמוד 82</ref>

לתוקפים לא תוכנן חילוץ. המשחתות האיטלקיות התרחקו וכל ששת המלחים האיטלקים: לואיג'י פאג'וני, אלסיו דה ויטו, אמיליו ברברי, אנג'לו קבריני, טוליו טדשי ולינו בקטי, נפלו בשבי הבריטי.<ref name=":1" />

==לאחר המתקפה==
"אה"מ יורק" הושבתה והועלתה לחוף במים רדודים. תותחים הנ"מ שלה עדיין סיפקו הגנה אווירית לנמל. ב-21 במרץ נהרגו שני צוללנים, בעת שהעריכו נזק, כתוצאה מפיצוץ קרוב במהלך תקיפה אווירית. פעולת ההנצלה כללה הפעלת צוללת "אה"מ רובר", שנשלחה מאלכסנדריה כדי לסייע ל"יורק" עם חשמל,<ref></ref> אך עקב עוצמת התקיפות האוויריות, נאלצה הצוללת לחזור למצרים. השייטת פונתה מסודה ותותחי האונייה נהרסו עם מטעני פיצוץ על ידי הצוות לפני הכיבוש הגרמני של כרתים.<ref name=":1">בורגזה, עמ' 83-84</ref>

המכלית "פריקלס" נלקחה בגרירה לאלכסנדריה על ידי משחתות בריטיות. אך ב-14 באפריל 1941, במהלך סערה בהיותה בדרך, נשברה לשניים וטבעה.<ref></ref>

טביעת "אה"מ יורק" הייתה מקור למחלוקת בין הצי המלכותי האיטלקי וחיל האוויר הגרמני על הקרדיט על טביעתה. העניין נפתר על ידי רישומי מלחמה בריטיים ועל ידי יומן מלחמה של הספינה עצמה, שנתפס על ידי קציני הצי האיטלקי שעלו על הסיירת הטבועה למחצה. האיטלקים תפסו את ההודעה הימית הבאה מקפטן פורטל לקצין ההנדסה הראשי שלו: 

לאחר המלחמה, הוצף הגוף של "אה"מ יורק" ונגרר לבארי באיטליה. שם נגרטה על ידי מחדש אוניות איטלקי במרץ 1952.
==גלריה==
<gallery>
File:HMSYorkDamaged41941.jpg|שבר אה"מ יורק והטרפדת האיטלקית "סיריו" הקשורה לידה.
קובץ:UnExplodedMTCaughtinMalta27071941.jpg|סירת נפץ איטלקית מדגם הסירות שהשתתפו בתקיפה. נתפסה במלטה, 1941.
קובץ:HMS York (90) damaged at Souda Bay May 1941.jpg|האוניות "יורק" ו"פריקלס" פגועות ובהחפה. סירה מעופפת סנדרלנד נוחתת ביניהם.
File:ItalianDestroyerSella1941.jpg|משחתת איטלקית "סלה", אחת המשחתות שהובילה את סירות הנפץ.
</gallery>

==קריאה נוספת==
* ויליאם שופילד, "קרבות ראשונים של אנשי צפרדע" ספרו של אל"ם בדימוס מצי ארצות הברית. 
* ג'ק גרין ואלסנדרו מסיגני, "המלחמה הימית בים התיכון, 1940-1943", הוצאת צ'טהם, לונדון, 1998. 
* יוניו ולריו בורגזה, "שדי ים", הוצאת מערכות, 1979. ספר זה חולק למסיימי קורס לוחם ימי בשייטת 13.
* מארק אנטוניו ברגדין, "הצי האיטלקי במלחמת העולם השנייה" הוצאת המכון הימי של ארצות הברית, אנאפוליס, 1957. 
* ג'יימס סדקוביץ', "הצי האיטלקי במלחמת העולם השנייה" הוצאת גרינווד 1994

==קישורים חיצוניים==
*[https://web.archive.org/web/20080516091730/http://www.regiamarina.net/xa_mas/sudabay/sudabay_us.htm "התקפה למפרץ סודה" - RegiaMarina.net ]
*[http://uboat.net/allies/warships/ship/1187.html HMS York ב-Uboat.net]
*[http://www.naval-history.net/WW2RN09-194101.htm HMS York ב-Naval History.Net]

==הערות שוליים==

קטגוריה:קרבות זירת דרום ומרכז אירופה במלחמת העולם השנייה
קטגוריה:הצי המלכותי האיטלקי: קרבות
קטגוריה:הצי המלכותי הבריטי: קרבות במלחמת העולם השנייה
מפרץ סודה
קטגוריה:יוון במלחמת העולם השנייה
קטגוריה:כרתים: היסטוריה
קטגוריה:מלחמת העולם השנייה: 1941